
Szabályváltozások


WAKO Igazgató Tanács által elfogadva 2016. június 4.
Hatályba lépés 2016.08.01.

1. Általános szabályváltozások (2016.08.01-től hatályos) 

a. Súlycsoportok 
i. Ugyanaz a versenyző nem indulhat két súlycsoportban WAKO Világ és Kontinens Bajnokságokon 

ii. Ha egy versenyző nem felel meg a súlyának, akkor csak egy második lehetőséget kaphat a hivatalosan meghatározott időn belül. A második lehetőséget a mérlegelésre 45 percen belül teljesítenie kell a mérlegelés kezdetétől számítva. Az ekkor mért súly a végleges. 

iii. Mérlegelés (regisztrációskor): A második és utolsó esély a mérlegelésre egy órával az első mérlegelést követően történhet. 

iv. Napi mérlegelés: A második és utolsó esély a mérlegelésre 45 perccel az első mérlegelést követően történhet, de még a hivatalos mérlegelés befejezése előtt. 

v. Ha a versenyző a második mérlegeléskor sem hozza a súlyát diszkvalifikálják. A versenyzők nem változtathatják hivatalos súlycsoportjukat a hivatalos regisztráció lezárását követően. Ha nem hozzák a súlyukat a második alkalommal, akkor automatikusan diszkvalifikálják őket. 

b. Meccs kezdete 

i. A meccs kezdetén a bíró felszólítja a versenyzőket, hogy fogjanak kezet, majd ezt követően indítja a küzdelmet. 

c. Versenyzők készen állnak 

i. A bírónak jogában áll hivatalos figyelmeztetést adnia azon versenyzőnek, aki nem áll készen a küzdelemre, vagy késve érkezik a ringhez, tatamihoz. 

ii. Ha a versenyző nem megfelelően öltözve (rossz színű fejvédő vagy kesztyűk, nem WAKO által jóváhagyott védőfelszerelés, muay thai szimbólumokkal ellátott short nadrág, fogvédő nélkül), nem azonnal diszkvalifikálják, helyette 2 percet kap ezek kijavítására. 

iii. Ha az idő letelt és a versenyző még mindig nem kész, akkor diszkvalifikálják. 




iv. Tilos a short nadrág belsejét kifordítani azért, hogy a muay thai szimbólumokat elrejtsék. Szemüveg a küzdelem ideje alatt nem viselhető, puha kontaktlencse viszont engedélyezett. 

d. Regisztráció/Sorsolási rendszer 

i. Regisztráció 
1. Minden, a WAKO által jóváhagyott eseményen a WAKO IF által elfogadott sorsolási rendszert kell használni beleértve a Világ és Kontinens Bajnokságokat is. 

2. Minden regisztrációt a Világ és Kontinens Bajnokságokra online kell elvégezni.  

3. A regisztráció a Világ és Kontinens Bajnokságok esetében két héttel az esemény előtt, a súly kontroll kezdetének dátumakor lezárul. 

4. Minden WAKO Világ és Kontinens Bajnokságon a WAKO IF által jóváhagyott regisztrációs és sorsolási rendszert kell használni.
ii. Regisztrációs pontosság/Felelősség (Csak Világ és Kontinens Bajnokságok) 
1. Amint a regisztráció lezárul a versenyzőnek a megadott kor és súlycsoportban kell maradnia. Változtatás később nem lehetséges. (Ha nem teljesíti a súlyát diszkvalifikálják, nem lehet változtatni felfelé vagy lefelé.) 

e. Etika 

i. Pódium 

1. Személyes vagy nemzeti zászlót nem lehet felvinni a pódiumra 

2. Eredményhirdetéskor vagy közvetlenül azután edző vagy más személy nem mehet fel a pódiumra. 

3. A versenyzőknek a nemzeti válogatottjuk melegítőjében és pólóban kell a pódiumon állniuk.
ii. Edzői viselkedés 

1. Edzőknek/segítőknek ülve kell maradniuk a küzdelem ideje alatt  

2. Edzők/segítők nem kommentálhatják a bírói döntéseket 




3. Edzőknek/segítőknek be kell tartaniuk a WAKO szabályait és etikai rendelkezéseit 

4. Edzők nem beszélhetik meg a küzdelmet a bírókkal a meccs előtt, alatt és után. 

5. Ha egy bíró úgy érzi, hogy az edző nem megfelelően viselkedik 

a. Kettő szóbeli figyelmeztetés után jogában áll a versenyzőt figyelmeztetni, ha az edző/segítő nem engedelmeskedik az utasításainak. 

i. A bíró ujjával rámutat a hibás versenyzőre, így jelzi a többi bírónak, főbírónak, majd bekerül a figyelmeztetés az elektronikus rendszerbe. 
b. Ugyanazon hibáért a második figyelmeztetést követően hivatalos figyelmeztetés következik.
f. Ranglista: 

i. WAKO Világbajnokság 

1. Világbajnok (1) 

2. Világ ezüstérmes ( 8 – 16 – 32) 

3. Bronzérmes, aki a világbajnoktól kapott ki ( 5 – 9 -17) 

4. Bronzérmes, aki az ezüstérmestől kapott ki (4-8-15) 

ii. Kontinens Bajnokság 

1. Kontinens Bajnok (1) 

2. Kontinens ezüstérmes ( 8 – 16 – 32) 

3. Bronzérmes, aki a kontinens bajnoktól kapott ki ( 5 – 9 -17) 

4. Bronzérmes, aki a kontinens ezüstérmestől kapott ki (4-8-15) 

g. Sorsolás 

i. Módosítások 

1. Módosítás nem lehetséges a sorsolási listákon, miután a rendező bizottság elkészítette azokat. Csak súlyos hiba esetén (WAKO adminisztráció által elkövetett rossz súlycsoport, korcsoport, szabályrendszer szerepel) javítható, melyet a Technikai Bizottságnak is írásban jóvá kell hagynia. 




h. Idő megállítása 

i. Ha a bíró meg akarja állítani a küzdelem idejét a ’’Stop Time’’ parancsot adja ki, ha újra indítja a küzdelmet, akkor pedig a ‘’Time’’ és ’’Fight’’ parancsot. 

i. Tiltakozás/óvás 

i. Hivatalos Tiltakozási és Óvási Bizottság 

1. Az Óvási Bizottság összetétele: Az Óvást elbíráló bizottság az alábbiakból áll 
IF Ring Bírói Bizottság és Ring TD 
IF Tatami Bírói Bizottság és Tatami TD 
Egyazon nemzeti szövetségből két tag nem szerepelhet a bizottságban. Az IF RC és TC még három tagot kell, hogy kijelöljön, akik automatikusan helyettesítik azokat a tagokat, akik nem felelnek meg a követelményeknek (ugyanaz a nemzetiség, családi vagy vér szerinti kapcsolatok. stb.) 
ii. Tiltakozás benyújtásakor az alábbiak szerint kell eljárni. Minden alkalommal a peren kívüli békés rendezés a fő prioritás. 

1. A tatami/ring főbírójának kell írásban benyújtani a panaszt a meccs vége után 30 percen belül.
2. Ha nem sikerül megoldani, akkor a Területért Felelős Bíróhoz kerül az ügy. 

3. Ha nem sikerül megoldani, akkor írásban be kell nyújtani a Területért Felelős Főbírónak a WAKO tiltakozási díjjal együtt, amely 100 EUR (két meccsen belül), ezután az ügy a WAKO Óvási Bizottsághoz kerül végső döntésre.  

bi. Ha a tiltakozást érvénytelennek találják, akkor a díj összegét a WAKO IF megtartja.
j. Magaviselet 

i. Ha a versenyző, edző, a versenyző delegációjának bármely tagja oly módon viselkedik bármely WAKO hivatalos képviselővel, delegációval, versenyzővel vagy önkéntessel szemben, beleértve a nézőközönséget is, amely ártalmas a WAKO és a kick-boksz sport jó hírnevére beleértve az alábbiakat: 




1. szóbeli bántalmazás 

2. fizikai bántalmazás 

3. nem megfelelő gesztusok 

4. megfélemlítés 

5. a verseny folytatásának akadályozása 

6. bírói döntések manipulálásának vagy befolyásolásának próbája 

ai. a delegáció az alábbiak közül egy vagy mindkét büntetésben részesül 

1. A WAKO Óvási és Tiltakozási Bizottság többségi szavazat alapján a büntetés összege 

a. €5,000 

b. €10,000 

c. €20,000 

i. A Nemzeti Szövetség elnöke és maga a szövetség a felelős az összeg megfizetéséért tagjaik nevében 

2. vagy pedig a TELJES delegációt diszkvalifikálják minimum kettő év időtartamra minden nemzetközi WAKO bajnokságból. 

bi. Az edzőknek mindig ülve kell maradniuk az oda helyezett széken és nem avatkozhatnak közbe vagy zavarhatják a meccs gördülékeny lefolyását sem szavakkal, sem gesztusokkal vagy tettekkel. 

2. Döntés megváltoztatása 

a. Csak a főbíró és a felügyelő változtathat meg bírói döntést komoly hiba esetén. 
3. Arcszőrzet 

a. A versenyzők viselhetnek szakállt a WAKO versenyeken, de csak akkor, ha ésszerű hosszúságú (nem több mint 2 cm). Ha a női versenyzőknek hosszú hajuk van, akkor kötelesek úgy viselni, hogy az ne zavarja a küzdelmet. 

4. Egészségügy 

a. Idő megállítása 

i. Egészségügyi okokból a meccs max. 2 percre állítható meg minden versenyző számára külön-külön. Ha ez nem elég, akkor a sérült versenyzőt a küzdelem folytatására alkalmatlannak kell nyilvánítani. 



b. Vérző sebek 

i. Vérző sebek esetében a verseny hivatalos orvosának kell eldöntenie 2 percen belül, hogy a versenyző folytathatja-e a küzdelmet vagy sem. Ezen időszak alatt a sérülés ellátása nem engedélyezett.  

ii. Az orvos véleménye alapján a bíró dönti el, hogy a küzdelmet leállítja vagy az folytatható (De csak abban az esetben, ha az orvos a küzdelem folytatására engedélyt adott).
5. WAKO Események 

i. Minden WAKO Világkupának – A , B , C osztály teljesen egészében követnie kell a WAKO szabályait. 

b. Világkupák 

i. Minden Világkupának meg kell felelnie a WAKO Világkupákra vonatkozó minimum kritériumoknak 

ii. A WAKO Rendező Bizottság/Technikai Bizottság egy tagjának minden világkupán jelen kell lennie. A részvételt egyeztetni kell a  TD-vel. 

iii. Minden világkupán ki kell nevezni egy tatami és egy ring főbírót, melyet a Ring/Tatami Bírói Bizottságoknak jóvá kell hagyniuk. 

iv. Minden világkupa helyszínt jóvá kell hagynia a WAKO Rendező Bizottságnak 
6. Felszerelés / Ruházat 

a. Versenyzők védőfelszerelése 

i. Jóváhagyott gyártók 

1. Csak a WAKO által jóváhagyott gyártók felszerelései viselhetők és használhatók WAKO eseményeken. 
ai. Könyökvédő 

1. Csak point versenyzők számára kötelező. 

bi. Kesztyű 

1. A hüvelykujjat teljesen a kesztyű testéhez KELL rögzíteni. (Ha kesztyű sérült nem használható.) 




iv. Edzők (Világ és Kontinens Bajnokságok) 

1. Edzőknek a nemzeti válogatott melegítőjét kell viselniük. 

2. Edzőknek hosszú nadrágot kell viselniük
3. Edzőknek edzőcipőt kell viselniük 

v. Bírók ruházata 

a. Bírók egyenruhája: 

i. Tengerészkék zakó a WAKO vagy a nemzeti szövetség emblémájával 

ii. Fehér rövid ujjú WAKO ing 

iii. WAKO csokornyakkendő ( Ring és Tatami is) 

iv. Fekete nadrág hajtóka nélkül 

v. Sötétkék vagy fekete zokni 

vi. Fekete edzőcipő sarok és cipőfűző nélkül 

vi. Fogvédő: 

1. Fogvédő nem használható fogszabályozó esetén, kivéve, ha fogorvos igazolást ad a használatához 

2. Ha versenyző fogszabályozót visel mindkét fogsorán, akkor fogvédőt kell használnia mindkét fogsorán. 

3. A fogvédőnek lehetővé kell tennie az akadálymentes lélegzést és illeszkednie kell a versenyző szájához. A fogvédő bármilyen színű lehet, de nem állhat ki a szájból.
vii. Szemüveg 

1. Versenyzők nem viselhetnek szemüveget küzdelem közben, de puha sport kontaktlencse engedélyezett.
7. Tatami Szabályok 

a. Veteránok 

i. Névváltoztatás 

1. Veteránok helyett Master Class 

b. Korcsoportok 

i. Nők 
1. 36 éves kor helyett 41 éves kortól 55 éves korig 

ii. Férfiak
1. A maximum 50 éves korról 55 éves korra változik 




iii. Országos érem összesítés 

1. A veterán érmek nem számítanak bele az ország érem összesítésbe és rangsorba.

c. Kilépés (Exit) (Tatami) 

i. Minden önkéntes kilépés -1 pont vagy ha nincsenek pontjai +1 pont az ellenfélnek
1. Sorrend 

a. -1 majd 

b. -1 majd 

c. -1 majd 

d. Diszkvalifikáció 
Megjegyzés=LC/KL, ez azt jelenti, hogy egy klikk minden egyes bírótól az ellenfélnek 
d. Küzdelem megállítása 

i. Ha bármely ok miatt a küzdelmet menet közben meg kell állítani, akkor úgy a versenyzőknek nagyjából ugyanabból a pozícióból kell folytatniuk, mint amikor a meccset megállították.  
e. Kesztyű lecsúszása 

i. Ha a kesztyű lecsúszik, az szabályellenesnek minősül és figyelmeztetést von maga után. Ha a versenyző kesztyűje akkor jön le, miközben kéz technikát hajt végre, akkor azért nem minősül találatnak, és figyelmeztetést kap a kesztyű lecsúszása miatt. (Ha az ellenfél húzza le a kesztyűt, akkor a találat érvényes és nem jár érte figyelmeztetés.)
f. Küzdőtér 

i. A küzdőtér mérete 7 x 7 MINDEN WAKO bajnokságon, és A, B, C osztályú Világkupán. 
ii. Egy méteres biztonsági határsávval kell körbevenni a küzdőterületet, lásd. 1. sz. mellékletet. 
g. LC / KL Maximum pont 

i. Ha legalább két bírónál + 15 pontos különbség van, akkor a küzdelmet meg kell állítani mindkét versenyző érdekében. 




8. Ring Szabályok 

a. Mérlegelés 

i. Minden versenyzőnek mérlegelnie kell azon a napon, amikor meccse van. Ha nincs meccse aznap, nem kell mérlegelnie. 
b. Védőfelszerelés/ruházat 

c. Kesztyűk 

1. A kesztyűk nem rögzíthetők fűzővel vagy bármiféle csattal. 

d. Sípcsontvédő 

1. Tilos zokni típusú lábszárvédőt viselni, amely befedi a sípcsontot és a lábfej felső elülső részét. Szigorúan tilos további védőfelszerelést viselni a sípcsont védő alatt, mint párnázatot, ragtapaszt, bandázst, stb. Full contactban tilos zokni típusú sípcsont védőt használni, amely befedi a sípcsontot és a lábfej felső elülső részét.
e. Bokavédő 

1. engedélyezett 

f. Fogvédő: 

1. Fogvédő nem használható fogszabályozó esetén, kivéve, ha fogorvos igazolást ad a használatához. 

2. Ha versenyző fogszabályozót visel mindkét fogsorán, akkor fogvédőt kell használnia mindkét fogsorán. 

3. A fogvédőnek lehetővé kell tennie az akadálymentes lélegzést és illeszkednie kell a versenyző szájához. A fogvédő bármilyen színű lehet, de nem állhat ki a szájból 

2 Mellvédő: 

a Kötelező a ruházat alatt hordani. 

3 Bandázs: 

a A bandázst nem lehet semmiféle ragasztószalaggal rögzíteni. 

4 Fejkendő 

a Fejkendő hordható a fejvédő alatt. 




j. Női Muszlim ruházat 

1. A vallási előírásoknak megfelelően öltözködhetnek, ugyanakkor teljes egészében, nem csak részben, követniük kell a szabályokat. Speciális alsó ruházatot és fejkendőt hordhatnak, de az nem takarhatja el az arcot. 

k. T Shirt póló 

1. T-shirt típusú pólót tilos viselni. 

l. Short nadrág: 

Tilos a short nadrág belsejét kifordítani azért, hogy a muay thai szimbólumokat elrejtsék 

m. Találatok 

i. Ha a versenyző elveszíti egyensúlyát és elesik miközben üt vagy rúg, akkor az a találat nem tekintendő érvényesnek. 
ii. KO 

1. Minden korcsoportban a leütés egy pontnak számít. Ez azt jelenti, hogy a bíró egyszer nyomja meg a gombot vagy a klikkert leütés esetén. Nem számít mi volt a számolás oka: ütés, rúgás vagy a versenyző viselkedése. NEM TÖBBLET PONT!
n. Kettős KO 

i. Ha mindkét versenyző elesik egy időben, akkor a számolás addig tart, amíg valamelyikük a földön van. Ha mindketten lent maradnak a földön 10 másodpercen túl, akkor a küzdelmet megállítják és a KO előtti pontok alapján döntik el a meccs kimenetelét.
Ugyanakkor a meccs győztesét felfüggesztik az adott versenyen történő további versenyzéstől a KO miatt a WAKO szabályok értelmében. 

o. KO Szabály 

i. A “younger junior’’ korcsoportban a 2 KO szabály van érvényben. Ez azt jelenti, hogy a versenyt meg kell állítani, ha egy versenyzőt ugyanazon a meccsen belül kétszer kiütnek. Minden más esetben háromszor. 




p. Test/arc olajozása 

i.  Tilos a testet vagy az arcot beolajozni (Vazelin engedélyezett). 
9. Full Contact 

a. Küzdőruha: 

1. Hosszú nadrág, melynek a deréktól a boka izületig kell érnie. 

2. A nadrágnak minimum 10 cm széles gumis derékkal kell rendelkezniük, melynek színe eltérő kell, hogy legyen a ruházat nagyobb részének színétől.  

b. Sípcsont védő 

1. A sípcsont védőnek be kell fednie a lábszárat a térd alsó részétől a lábfej felső részéig. A sípcsontvédőt minimum 2 db rugalmas tépőzárral kell rögzíteni. Semmilyen másfajta műanyag szalag nem használható a sípcsontvédő rögzítéséhez, kivéve pamut alapú öntapadós szalagot.  Fém, fa vagy kemény műanyag alkatrészeket tartalmazó sípcsontvédők nem engedélyezettek. 

c. Érvényes találati területek: 

i. Fej – elülső része (arc és homlok), oldal és felső rész. 

ii. Lábak – lábsöprésnél csak boka szintig. 

iii. Torzó – elöl és oldal derék fölött. 

d. Tiltott technikák: 

i. Rúgások a derék alatt; 

ii. Rúgás a csípőre, térdre és sípcsontra; 

iii. Vállak felső részének támadása; 

iv. Szaltórúgás; 

v.  . WAKO Full Contact Szabályok;
vi. A verseny helyszínén legalább kettő mentőautónak jelen kell lennie személyzettel. 

e. Érvényes találati pontok 

i. Sípcsonttal meg lehet rúgni a fejet és a torzót. 

10. Low Kick
a. Kötelező védőfelszerelés: 

1. Sípcsont védő 

a. Csak zokni típusú használható, amely befedi a lábfej felső részét és a WAKO által jóváhagyott gyártók terméke. Más márkák nem használhatók. Muay thai küzdelmekben használatos zokni típusú sípcsontvédő nem használható. 

b. Küzdőruha: 

i. Kick-boksz shortok, melyek minimum a comb felét, maximum a háromnegyedét befedik. A térdnek láthatónak kell maradnia. 

ii. A shortokat minimum 10 cm széles gumis derékkal kell ellátni, mely színének különböznie kell a short többi részének színétől. 

c. Kéz technikák: 

i. Csak boksz ütések. 

11. K1 Szabályok

a. K - 1. Kötelező biztonsági védőfelszerelés: 

1. Sípcsont védő 

a. Csak zokni típusú használható, amely befedi a lábfej felső részét és a WAKO által jóváhagyott gyártók terméke. Más márkák nem használhatók. Muay thai küzdelmekben használatos zokni típusú sípcsontvédő nem használható. 

b. Küzdőruha: 

ii. Kick-boksz shortok, melyek minimum a comb felét, maximum a háromnegyedét befedik. A térdnek láthatónak kell maradnia. A shortokat minimum 10 cm széles gumis derékkal kell ellátni, mely színének különböznie kell a short többi részének színétől. 

c. Sípcsont védő: 

1. Low Kick-ben és K-1-ben csak zokni típusú használható, amely befedi a lábfej felső részét és a WAKO által jóváhagyott gyártók terméke. Más márkák nem használhatók. Szigorúan tilos további védőfelszerelést használni a sípcsont védő alatt, mint párnázat, ragtapasz, bandázs, stb. 

12. WAKO Low Kick Szabályok: 

a. Érvényes találati területek: 

i. Fej – elülső része (arc és homlok), oldal és felső rész. 

ii. Combok – külső, belső, a csípő hátsó része. 

iii. Lábfej – lábsöprésnél csak boka szintig. 

b. Tiltott technikák: 

i. Elülső és oldalsó rúgás a csípő első és oldalsó részére. 

ii. Rúgás a térdre és a sípcsontra. 

iii. Vállak felső részének támadása. 




13. WAKO K-1 Szabályok: 

i. Tartás 

1. Engedélyezett az ellenfél nyakának vagy vállának tartása két kézzel, de csak egyetlen egy térd támadás céljából. A térd támadást azonnal végre kell hajtani. 

ii. Érvényes találati területek: 

1. Fej – elülső része (arc és homlok), oldal és felső rész. 

2. Lábak -  bármely terület. 

3. Lábfej – lábsöprésnél csak boka szintig. 

iii. Tiltott technikák és magaviselet: 

1. Elülső és oldal rúgás a combok, térd és sípcsont elülső részére. Ez érvényes térd támadásokra is. 

2. Vállak felső részének támadása. 

3. Szaltórúgás. 

4. Tilos a nyakat vagy vállat egy kézzel tartani miközben térddel támad. 

5. Egynél több térd támadást végrehajtani, mialatt az ellenfél nyakát vagy vállait két kézzel tartja. 




1: Sz. Melléklet: Tatami elhelyezése

